The Butchers Train to freedom (2013), sprava Tomi Bartha, András Hushegyi, János Hushegyi, Zoltán Petrákovič
The Butchers (2014)
The Butchers v roku 2016, sprava Tomi Bartha, János Hushegyi, András Hushegyi, Andrej Jošt
The Butchers (2018)
**The Butchers** je slovenská rocková kapela zo Šamorína.

História
--------

Kapela vznikla začiatkom roka 2012 v Šamoríne, bola založená Andrásom Hushegyim. Začínala iba ako trio hrajúce prevzaté bluesové pesničky. Prvý koncert odohrali v marci 2012 v miestnom pube. Na druhom koncerte už kapela vystupovala v úplne inej formácií, v ktorej aj ostala dlhší čas. Kapelu vtedy tvorili bratia, dvojičky András Hushegyi a János Hushegyi a Zoltan Petrakovič. Pre bratov to bola prvá väčšia skúsenosť hrať v spoločnej kapele, predtým hrávali zvlášť, každý so svojou vlastnou kapelu s odlišným štýlom hudby. The Butchers začali písať vlastné pesničky a pomaly vznikal materiál na ich prvý album.

Koncom roka 2012 sa ku kapele pripojil basgitarista Tamás Bartha, a tak János mohol opäť hrať na svojom pôvodnom nástroji, gitare. Skupina štyroch mladých ľudí rýchlym tempom dokončovala pesničky na debutový album. Nahrávať sa začalo vo februári 2013 a v júni už bolo na svete ich prvé CD s názvom *Train to freedom*. V strede leta 2013 sa kapela rozhodla pre výmenu bubeníka. Novým členom sa stal Félix Mózes. Félix spolupracoval s kapelou do konca roka, v roku 2014 sa novým bubeníkom kapely stal Ladislav Šebo.

Vo februári roku 2015 kapela začala nahrávať svoj druhý album v Gila štúdiu (Galanta). Krátko po ukončení nahrávania došlo k ďalšej výmene bubeníka, Ladislav Šebo bol nahradený Šamorínskym bubeníkom Richardom Szilvássym. 13. júla pod vlastnou značkou kapela vydala svoj druhý album s názvom *The Butchers*. Cez jeseň z kapely odišiel Richard Szilvássy kvôli pracovnej ponuke do zahraničia, dočasne bol nahradený bubeníkom Dávidom Mérym (*Renton and The Error Jam*). V decembri 2015 sa novým bubeníkom kapely stal Andrej Jošt.

Rok 2016 je jedným z najaktívnejších rokov v živote kapely, s množstvom koncertov doma a v zahraničí, kapela precestuje množstvo kilometrov v Strednej Európe a zahajuje svoju *Middle European Summer Tour*. Najvýznamnejším vystúpením bol koncert na Suwalki blues festival v Poľsku.  Koncom roka kapela oslavuje svoje 100. vystúpenie a päťročnú existenciu koncertom v Šamoríne.

Rok 2017 sa nesie v duchu vystúpení na domácej pôde.

Začiatkom roku 2018 z rodinných dôvodov opúšťa kapelu Andrej Jošt, je nahradený dlhodobým fanúšikom kapely Mucha Attilom. Kapela zároveň spraví remix a remaster svojho prvého albumu *Train to freedom* a vydáva ho v celosvetovej distribúcií.

V roku 2019 sa kapela intenzívne pripravuje na nahrávanie svojho nového albumu a koncom roka opäť zavíta do Gila štúdia v Galante, aby nahrala svoje nové pesničky. Nahrávanie prebieha vo veľmi dobrej atmosfére. 30 mája 2020 vychádza nové EP s názvom *Wounds*.

Diskografia
-----------

* *Train to freedom* (2013)
* *The Butchers* (2015)
* *Train to freedom - reedition* (2018)
* *Wounds* - (2020)

Členovia
--------

### Súčasná zostava

* András Hushegyi - gitara, spev
* János Hushegyi - gitara, spev
* Tomi Bartha - basová gtara
* Attila Mucha - bicie

### Bývalí členovia

* Andrej Jošt - bicie
* Richard Szilvássy - bicie
* Ladislav Šebo - bicie
* Félix Mózes - bicie
* Zoltán Petrákovič - bicie

Referencie
----------

1. ↑   *Archivovaná kópia* [online]. [Cit. 2016-01-10]. Dostupné online. Archivované 2016-02-02 z originálu.
2. ↑
3. ↑   *Archivovaná kópia* [online]. [Cit. 2016-01-10]. Dostupné online. Archivované 2016-01-26 z originálu.
4. ↑   *Archivovaná kópia* [online]. [Cit. 2016-01-10]. Dostupné online. Archivované 2015-06-03 z originálu.
5. ↑
6. ↑   *Archivovaná kópia* [online]. [Cit. 2016-01-10]. Dostupné online. Archivované 2016-02-02 z originálu.
7. ↑   *Archivovaná kópia* [online]. [Cit. 2016-01-10]. Dostupné online. Archivované 2016-03-05 z originálu.
8. ↑   *Kapela Butchers vyráža za hranice Slovenska* [online]. BluesMusic.sk, [cit. 2020-06-22]. Dostupné online.
9. ↑  ŠAMORÍNČAN. *Šamorínčan - Online spravodajstvo zo Šamorína a Horného Žitného ostrova* [online]. [Cit. 2020-06-22]. Dostupné online.
10. ↑   *music ZONE* [online]. 2017-11-17, [cit. 2020-06-22]. Dostupné online. Archivované 2020-06-22 z originálu.
11. ↑   *Koncert The Butchers v trnavskom Art Klube* [online]. BluesMusic.sk, [cit. 2020-06-22]. Dostupné online.
12. ↑   *music ZONE* [online]. 2018-03-13, [cit. 2020-06-22]. Dostupné online. Archivované 2020-06-26 z originálu.
13. ↑   *music ZONE* [online]. 2018-09-30, [cit. 2020-06-22]. Dostupné online. Archivované 2020-06-25 z originálu.
14. ↑   *The Butchers znova vydali svoj prvý album Train to Freedom* [online]. hudba.zoznam.sk, [cit. 2020-06-22]. Dostupné online.
15. ↑   *Kapela The Butchers prichádza s novým videoklipom, spev v ňom prevzal gitarista* [online]. Populár.sk, 2020-06-22, [cit. 2020-06-22]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **The Butchers**

Externé odkazy
--------------

* thebutchers.eu – oficiálna webstránka